Käännynkö, vai onko hyvä?
Aloitin mafiatoimittajana Fox 29:ssä vuonna 1994 -
ja raportoin paljon Joey Merlinosta.
Merlinon ehdonalaisuus on ohi, mutta hän on yhä valokeilassa.
Merlinon mafian jäsen nappasi varastetun Lamborghinin.
Merli… Rekka tulee. Odota.
Joey Merlino oli usein otsikoissa, koska hän on nuori hurjapää.
Hän pukeutui hyvin. Hänellä oli vaikuttava asenne.
Hän oli koppava.
Miltä ehdonalaisuuden loppu tuntuu?
Hyvältä. Menemme Disney Worldiin. -Menettekö?
Kun hän tuli huoneeseen, hän hallitsi sitä.
Kun hän meni yökerhoon, muut väistivät, samettiköydet avattiin -
ja Joey Merlino meni sisään.
Joeysta tuli julkkis.
Joey ei pelännyt kameroita eikä toimittajia.
Hän sanoi viimeisen sanan missä tahansa keskustelussa.
Kerran sanoin: "Joe, kuulimme, että päästäsi on palkkio."
Se on kuulemma puoli miljoonaa dollaria.
Hän mietti hetken ja sanoi…
Puolesta miljoonasta tappaisin itseni.
Se on klassikko.
Hän osasi manipuloida katuja ja mediaa ja hän oli fiksu tyyppi gangsterina.
Jos joku olisi sanonut, että annat 500 kalkkunaa ennen kiitospäivää,
olisitko uskonut? -Kyllä.
Media piti siitä, että naapuruston don -
huolehti paikallisista.
Se on hyvä tarina, joka myy sanomalehtiä.
MERLINO LAHJOITTI JUHLAN KODITTOMILLE
Mutta FBI:stä hän oli gangsteri eikä filantrooppi.
Hänet piti pysäyttää.
Kodittomilla lapsilla ei ole mitään.
Annan aina muille.
Eihän se tee minusta pahista.
TAISTELU MAFIAA VASTAAN PHILADELPHIASSA
Aloitin poliisina -
koirapoliisin kanssa.
Se oli hauskaa. Pahisten jahtaaminen kaduilla.
Liityin FBI:hin, koska halusin tutkia järjestäytynyttä rikollisuutta.
Kun Stanfa joutui vankilaan, olimme todella huolissamme Merlinosta -
ja nuorista koviksista kaduilla.
Laiton vedonlyönti, laiton koronkiskonta, huumekauppa ja murhat.
Oli minun ja tiimini tehtävä pidättää heidät ja viedä heidät kaduilta.
Meillä oli kavereita, jotka seurasivat Joeyta jatkuvasti.
He yrittivät selvittää, minne Joey meni,
kenen kanssa hän oli ja mahdollisesti, mitä hän teki.
Ongelma oli, että Joey Merlino ei halunnut palata vankilaan.
Kukaan ei halua.
Häntä oli vaikea tarkkailla.
9-5-7.
He katsovat aina peiliin. Takapeiliin ja sivupeileihin.
Hän ajoi autoa ja kääntyi äkisti.
Jos häntä seurattiin, hän tiesi siitä.
Joeyta oli vaikea saada kiinni tai huijata.
Joey oli aina 10 askelta kaikkien edellä.
Suuri osa oli älykkyyttä ja tuuria.
Molemmat yhdessä tekee ihmisestä vaarallisen.
Tiimini työsti RICO-syytettä.
Uskoimme, että Merlino oli mukana korruptoituneessa gangsterijärjestössä.
Ensin pitää todistaa, että ryhmä on olemassa.
Korruptio todistetaan rikollisella toiminnalla.
Emme edistyneet paljoa sisäpiiritiedon saamisessa.
Päätimme kuvata Avenue Cafen liikennettä.
Avenue Cafe oli Joeyn vakiopaikka, jossa hän myi sikareita ja sellaista.
Pelasimme korttia tai noppaa takahuoneessa.
Kaverit kiusasivat toisiaan ja heittivät huulta. Siitä oli kyse.
Paikan olemassaolo ei tarkoittanut rikollista toimintaa.
Joey ja hänen kaverinsa kävivät siellä joka päivä.
Angelo Lutz, Danny D'Ambrosia, Stevie Mazzone ja George Borgesi.
Lista jatkuu.
Avenue Cafen kamera auttoi meitä ymmärtämään,
keiden kanssa Joey oli tekemisissä ja kuinka usein.
RICO-syytettä varten meidän piti todistaa järjestön olemassaolo.
Se, että hän oli pomo ja tarpeeksi moni kunnioitti sitä,
oli kaikista tärkein yksittäinen todiste.
Mutta emme saaneet todisteita rikoksista. Se oli haastavaa.
Pojat varttuivat yhdessä,
heitä rangaistiin yhdessä, he menivät kouluun ja tansseihin.
Perheissä oli kuolemia, ja he kokivat kaiken yhdessä.
Side oli tällainen. Hallitus ei voisi rikkoa sitä.
Joey Merlino miehineen tiesi,
minkä takia muita jäseniä ja perhettä päätyi vankilaan ennen heitä.
He oppivat siitä.
He puhuivat asioistaan varovasti ja vain tietyille ihmisille.
FBI innostui siitä, että he saisivat yhteistyöhaluisen todistajan.
Mafioso, joka vaihtaisi puolta.
Siinä vaiheessa -
FBI yritti lähestyä Ron Previteä.
Previte oli työskennellyt kasinoilla Atlantic Cityssä vartijana.
Hän sai potkut varastamisen takia.
Lopulta hänet pidätettiin, koska New Jerseyn poliisi -
sai hänet kiinni kiristämisestä.
Kuvailit itseäsi rikollisuuden yleislääkärinä. Mitä tarkoitit sillä?
En ole erikoistunut mihinkään, mutta on paljon, mitä en ole tehnyt.
Yritimme saada hänestä yhteistyöhaluisen todistajan.
Työskennellessäni syyttäjänvirastossa -
minulla ei ollut vääriä käsityksiä Ron Previtestä.
Hän oli rikollinen.
Mutta voimme hyödyntää häntä saadaksemme todisteita Joey Merlinosta.
Menin tapaamaan Previteä Hammontonin ulkopuolella Etelä-Jerseyssä.
Kun hän tuli sisään, ajattelin vain, että siinä on iso mies.
Previte oli karkea.
Hän oli kova. Hän oli katujen mies. Hän oli sitä, mitä mafioson piti olla.
Päätimme tarjota hänelle sopimusta, joka oli mielestämme reilu.
2 000 dollaria viikossa vastineeksi siitä, että hän pitää mikkiä -
ja hankkii meille todisteita Philadelphian mafian toiminnasta.
Hänen henkensä olisi vaarassa. Hän tiesi sen. Me tiesimme sen.
Mutta lopulta hän suostui siihen.
Miksi?
Koska hän ei halunnut vankilaan ja hän halusi rahat.
Mutta ongelma oli, että Previte ja Merlino eivät olleet kovin läheisiä.
Merlino oli hieman varovainen Previtestä.
Meidän piti ratkaista ongelmia.
Joey ei luottanut Ron Previteen. Kukaan ei luottanut.
Hän vaikutti vahvasti mieheltä, johon ei kannata luottaa.
Ron Previten kanssa tehtiin bisnestä, koska niin voi tienata.
Ron Previte oli peluri. Hän sai asiat tapahtumaan.
Joey Merlinosta raha oli kaikki kaikessa.
Tavoitteemme oli saada Previte Merlinon lähelle,
jotta hän saisi Merlinon luottamuksen avuliaisuudella ja kunnioituksella.
Joeylle tärkeintä oli raha ja että hänellä on mainetta.
Annoimme Ronille -
Rolex Submariner -kellon timanteilla,
jotta hän antaisi sen Merlinolle kunnioituksen osoituksena.
Joey meni täysin lankaan.
Merlino kutsui Previten puhumaan bisneksestä.
Tuntui siltä, että olimme oikeilla jäljillä.
Se sai FBI:n laajentamaan tiimiä.
Tulin Philadelphiaan, ja minut pistettiin järjestäytyneen rikollisuuden ryhmään.
Olin 27-vuotias. Ensimmäisenä päivänä minusta tuntui, että olin elokuvassa.
Yksi agenteista sanoi: "Tapaamme Previten.
Hän tapaa Joe Merlinon. Annetaan Ronille mikki."
Titcombe oli uusi. Ajattelin, että Ron Previten mikin kiinnitys -
oli hyvä tapa näyttää hänelle, ettei se ollut vain opiston kirjatietoa.
Tätä teemme joka päivä.
Menimme hänen makkariinsa. Hänellä on kylpytakki ja bokserit.
Hänellä oli alasuojus.
Ron oli noin 183 senttiä pitkä, painoi 145 kiloa ja hän oli kalju.
Hän seisoi näin kylpytakki auki ja sanoi: "Kuka tämä poika on?"
Laitoin teipin navasta rintaan ja nauhurin alasuojaan.
Mietin, että onko tämä totta. Näinkö tämä toimii? Onko tämä vitsi?
Tätä FBI:n työ on.
Ron tapasi Merlinon Avenue Cafessa.
He alkoivat puhua bisneksestä.
Epäluottamus, jota Merlino ehkä tunsi Previteä kohtaan, hälveni.
Previte istui tapaamisessa. Hän nosti jalkansa pöydälle.
Hän katsoi alas.
Ja hän näki nauhurin johdon roikkuvan farkkujen lahkeesta.
Kuka vain olisi voinut nähdä sen halutessaan.
Se oli uskomattoman riskialtista.
Jos he saisivat tietää, että hän on ilmiantaja, he tappaisivat hänet.
Sitten hän pisti täysin tyynenä jalat ristiin ja laski ne lattialle -
piilottaen johdon.
Sellainen vaatii rautahermoja.
Tapaamisen päätteeksi Merlino sanoi,
että he ovat saaneet kuorman varastettuja polkupyöriä ja äidinmaidonkorviketta.
Hän kysyi Previteltä, voisiko hän myydä niitä.
Heillä oli kavereita, jotka murtautuivat ratapihalle ja he varastivat kontteja.
He eivät tienneet, mitä konteissa oli. He vain ottivat ne ja lähtivät.
Sopimus toteutui. Previte palasi Merlinon luo ja sanoi: "Tämä on osuutesi."
Vahvistimme, että heillä oli bisnestä.
Sitten Merlino ohjeisti Previteä ostamaan varastettua tavaraa.
Se on shakkimatti, jolla voimme tuomita Merlinon ja muut -
gangsteritoiminnasta korruptoituneessa organisaatiossa.
Se oli hieno tulos.
Merlino alkoi luottaa Previteen yhä enemmän.
Ajattelimme, että pian Merlino kertoisi jotain vakavampaa Previtelle.
Ron tapasi Joey Merlinon. Hän palasi tapaamisen jälkeen.
Hän kertoi, että Joey esitteli hänet "kaverilleen" Bostonissa.
Bobby Luisi.
Bobby oli yksi tärkeimmistä tekijöistä Mafiassa.
Bobby oli sekaantunut huumeisiin.
Hänet tunnettiin hyvin huumeiden myynnistä.
Uskoimme, että hän myi huumeita.
Miksi Merlino halusi esitellä Previten Luisille?
Luisi myi kokaiinia.
Miksi se on tärkeää? Koska Merlino hyötyy siitä.
Kun Joey teki esittelyt,
älynväläyksestä Previte vastasi Joeylle:
"Hienoa. Minullakin on kaveri Bostonissa."
Hän ajatteli, että voisimme esitellä peiteagentin.
John Terry soitti.
ENTINEN FBI:N AGENTTI
Hän sanoi: "Meillä on hyvä tilaisuus.
Voimme nostaa syytteet -
Bostonin Luisia ja Philadelphian Merlinoa vastaan."
Ne olivat taianomaisia nimiä FBI:lle.
Adrenaliini iski ja sanoin: "Joo. Miten pääsen mukaan?"
Idea oli, että Luisi myisi kokaiinia Mike McGowanille -
ja hän antaisi osan voitoista Merlinolle.
Se yhdistää Merlinon McGowanin huumeiden myyntiin.
Tarina oli, että Mike on tuonti-vientimies.
Se tarkoittaa, että hän voi myydä huumeita ja varastettua tavaraa.
Sitä voi muokata mihin vain käyttöön.
Minulla oli bisnes Loganin lentokentällä. Irlannin kansainvälisellä toimistolla.
Koska minun piti liittyä irlantilaisiin tuotteisiin,
se oli täynnä Irlannin lippuja, nukkeja ja leprekauneja.
Kyllästyin irlantilaisiin juttuihin.
Kun valmistauduimme tapaamiseen,
tekninen ryhmä tuli toimistooni ja asensi nauhureita ja kameroita.
Kamera pistettiin pöydän takana olevan kellon sisään.
Voimme kuvata videota, kun mafiosot olivat suoraan edessämme.
Niin on hyvin helppo tunnistaa, keitä he ovat.
Ja audio myös. Sellaisia tilaisuuksia ei tule usein.
Ensimmäinen tapaaminen oli suuri päivä,
koska se oli kuin koe-esiintymiseni heidän edessään.
Jos olisin epäonnistunut, homma Bostonissa olisi ohi heti ensimmäisenä päivänä.
Jos ensimmäinen tapaaminen ei onnistu, salaoperaatio on mennyttä -
ja Previteä ja Mike McGowania voidaan satuttaa tai tappaa.
Se pitäisi kääntää toisinpäin… -Joo.
Se on vaarallista, eikä turvaa ole.
Yksi virhe voi olla tappava.
Minulla on yritys. Se on laillista tuontia ja vientiä.
Ron on ollut täällä silloin tällöin.
Teimme viime kuussa pari työtä, joista oli hyötyä meille molemmille.
Yritin uskotella, että työskentelin hyvin Previten kanssa,
autoin häntä tienaamaan Philadelphiassa ja voin tehdä samoin Bostonissa.
Työskentelette yhdessä. Vaikka mikä olisi, hän on se tyyppi.
Vaikka miten hän hoitaa sen. Eikö?
Siinä vaiheessa Luisi ja Previte pyysivät,
että poistun, jotta he voisivat jutella kahdestaan.
Otatteko syötävää? -Joo.
Puhun ystävilleni, Mike.
Olin hyvin hermostunut.
Päässäni vilisi tuhansia ajatuksia.
Hän on vainoharhainen ja hermostunut. -Niin on.
Joskus vainoharhaisuus on hyvä.
He puhuivat noin viisi minuuttia. Ja sitten palasin sisään.
Sitten hän sanoi…
Olet kanssamme. Älä huolestu mistään.
"Olet kanssamme."
Mafiassa "olet kanssamme" on erittäin tärkeä lause.
Hän tarkoitti, että työskentelin hänelle hänen suojeluksessaan.
Innostuin pääni sisällä. Parempaa tulosta ei olisi voinut olla.
Sitten oli aika tehdä sopimuksia.
Mike oli nyt mukana, ja edistyimme merkittävästi.
Miten menee?
Sitä samaa.
Voimme siirtyä seuraavaan vaiheeseen,
joka oli kokaiinikauppa.
Bobby, aloin soitella.
Minulla on tyyppi, jolla on timantteja. -Niin, timantit.
Hän sanoi, että arvo on 60 000 - 70 000.
Kerroin Luisille, että henkilö, joka antoi minulle timantit,
halusi vaihtaa ne kokaiiniin eikä rahaan.
Se on ensimmäinen erä. Se on noin 16 tuhatta.
Ja hän haluaa kolme pakettia.
Haluaako hän tehdä vaihdon? -Kyllä.
Hän haluaa vaihdon.
Hän halusi kolme pakettia timanteista.
Kolme pakettia on katuslangia, joka tarkoittaa kolmea kiloa kokaiinia.
Voidaanko jutella hetki?
Olimme pulassa.
Seurasin häntä alas portaikkoon.
Ymmärrä, että kolmen vuoden aikana -
olen menettänyt puolitoista tusinaa miehiä sille.
Se heikensi minua. Tiedätkö, mitä tarkoitan?
Enkä halua olla tekemisissä sen kanssa.
Se tapaaminen oli kriittinen. Moni asia riippui siitä.
Tiedän riskin. -Joo.
Se on hullua, jos jää kiinni.
Tunnen lähiöiden valkoisia tyyppejä, jotka haluavat tätä kamaa.
Mitä ikinä haluatkaan tehdä, niin Jumalan siunausta.
Toivottavasti tienaat miljoonan. Minä en vain halua liittyä siihen.
Se oli huono päivä.
Sopimus ei onnistunut.
Teimme kovasti töitä sen eteen,
mutta jos en voi tehdä työtäni, homma on ohi.
Kokaiinisopimusta ei tapahtunut.
Se oli iso musta aukko operaatiossa.
Silloin Previte järjesti puhelun -
Luisin kanssa Bostonissa ja Merlinon kanssa Philadelphiassa -
yrittäessään tehdä sopimuksen.
Kaikki pelimerkit työnnettiin pöydän keskelle siinä keskustelussa.
Haloo.
Hei, kamu. Miten menee? -Miten menee?
Odota. Otetaan toinen kaveri linjoille.
Haloo.
Hei, kamu. -Hei, kamu.
Mitä kuuluu? -Ei mitään.
Ystävämme on linjoilla.
Niinkö? Hei, kamu. -Hei.
Se kaveri. Teetkö, mitä pitää hänelle? -Joo. Hoidan sen.
Se kaveri. Teetkö, mitä pitää hänelle?
"Se kaveri. Teetkö, mitä pitää?" Se kaveri on peiteagenttimme Mike McGowan.
Kysymällä sitä, Joey Merlino hyväksyi huumekaupan.
Hyvin koodatulla kielellä,
mutta FBI:lle ja gangstereille hyvin selkeällä kielellä,
Merlino hyväksyi huumekaupan.
Joey sanoi olevansa mukana.
Puhelu pidettiin 28. päivänä. Huhtikuun 30. päivänä -
istun toimistossani ja oveen koputettiin.
En tuntenut häntä.
Luisi kuulemma lähetti hänet.
Kamala liikenneruuhka.
Kun hän esitteli itsensä, hän sanoi olevansa Bobby Carrozza.
Tunnistin nimen heti, koska hänen isänsä oli mafiassa.
Nähdään tunnin päästä. -Selvä.
Sopiiko? -Hei.
Heippa.
No niin.
Tuo hiton ikkuna häiritsee.
Hän kommentoi ikkunaa. Hän oli varovainen.
Hän laittoi salkun pöydälleni -
ja avasi sen.
Voinko antaa nämä? -Joo.
Miltä näyttää?
Siinä oli kaksi pakettia. Kaksi kiloa kokaiinia.
Se on varmasti koodisi. Merkitseekö 215 jotain?
Se on 215, Philadelphia.
Molemmissa luki 215. 215 on Philadelphian suuntanumero.
FBI:n agenttina minusta se oli kuin Joey Merlinon allekirjoitus paketeissa.
Tämä ei selvästi ole ensimmäinen kokemuksesi.
Tapasi hoitaa asioita. Pidän siitä.
Kyllä. -Se onnistui.
Teemme hyvää työtä yhdessä.
Kaikki on videolla.
Kokaiini vaihdettiin ja kauppa tehtiin.
Mutta se ei riittänyt yksinään.
Valvontakameran video saattoi olla hyvin langettava todiste.
Mutta Luisi ei käsitellyt huumeita tai rahaa.
Todisteet eivät riittäneet hänen tuomitsemiseen.
Philadelphiassa oli ratkaisemattomia vakavia rikoksia,
joista yritimme saada tietoa.
KUKA TAPPOI ANTHONY TURRAN?
Halusimme tietää, liittyikö Joey Merlino niihin.
OLIKO MAFIAN ISKU VIESTI?
Saimme tietoa hänen pitkäaikaisesta mafiakumppanistaan Ralph Natalesta,
joka pääsi vankilasta 15 vuoden huumetuomion jälkeen.
Natale ja Merlino olivat yhdessä vankilassa.
He suunnittelivat, että he ottavat lopulta Philadelphian mafian haltuunsa.
Ralph Natale oli itse asiassa Joey Merlinon yllä.
Viisi perhettä siunasivat suudelmalla sen,
että Ralph Natale ottaa vallan Sanfan jälkeen.
Mutta Joey Merlino oli todellinen voima.
Entä Joe? Saanko kysyä hänestä? -Joe on hyvä ja vankka nuori mies.
Siinä se.
Jos olisin pulassa tai vaikeuksissa, haluaisin olla Joe Merlinon kanssa.
Ralph Natale oli pomo, ja Joey Merlino oli alipomo.
Kuten mikä tahansa nukkemestari, Joey veti naruja Ralphin selän takana.
Hän ei ollut uskollinen Joeylle.
Kun seurasimme Merlinoa,
hyväksyin 18 peräkkäistä Ralph Natalen salakuuntelua.
Tekniikka-agentti -
on murtovaras laillisesti.
Jos joku sattuu kävelemään sisään, koskaan ei tiedä, mitä voi tapahtua.
Ralph Natalen asunto -
oli suuressa kerrostalossa. Hän oli ylimmässä kerroksessa kattohuoneistossa.
Ralph oli Atlantic Cityssä. Hänen piti olla siellä koko yön.
Tehtävämme oli murtautua sisään salaa ja laittaa mikrofoneja olohuoneeseen.
Lukkomiehet saivat oven auki.
Ja kissa juoksi täyttä päätä ovelle.
Viime hetkellä yksi lukkomiehistä esti karkaamisen.
Muuten sitä olisi pitänyt jahdata ympäriinsä. Se olisi ollut ikävää.
Asensimme mikrofoneja,
ja valvonta-agentti sanoi:
"Meidän pitää lähteä. Natale palaa."
Aikaa ei ollut paljon.
Kaikki pysähtyivät ja alkoivat siivota.
Lähdimme ennen kuin hän palasi.
Saimme joitain keskustelujen katkelmia.
Saimme tietää, että Natale ja hänen vävynsä -
tekivät ja myivät metamfetamiinia.
Äänite ei yhdistänyt Merlinoa siihen, mutta se oli merkittävä kehitys.
Päätimme pidättää Natalen silloin.
Tänään FBI ilmoitti Philadelphian -
La Cosa Nostran pomon, Ralph Natalen, pidätyksestä.
Syy oli metamfetamiinin myynnin suunnittelu,
johon kuului viisi muuta paikallista oletettua gangsteria.
Ralphin sekaantuminen metamfetamiiniin oli kuin kuolemantuomio.
Hän oli tuomittu huumekauppias. Hän joutuisi vankilaan loppuelämäkseen.
Se oli strateginen päätös meiltä, jotta hän olisi tietoinen,
että hän voisi puhua meille, jos hän halusi tehdä yhteistyötä.
Mutta hän oli antanut elämänsä mafialle eikä hän aikonut puhua.
Paineet Merlinon pidätyksestä kasvoivat.
Halusimme lisää ja tarvitsimme lisää.
Se riippui Mike McGowanista.
Yhdysvaltain syyttäjänvirastolle ei riittänyt se,
että liitimme Luisin kokaiinikauppaan,
vaikka hän järjesti sen ja puhuimme puhelimessa.
Minun piti kertoa heille,
että Luisi ei varmasti koskisi kokaiiniin.
Niin ne pomot ajattelevat. Jos he eivät koske siihen, he ovat kunnossa.
Suunnitelma oli, että jos saisimme lisää kokaiinia,
yrittäisin maksaa suoraan Luisille.
Olen puhelimessa. Tulen pian. -Selvä.
Sinä päivänä olin toimistossani, ja kuten Carrozza huhtikuussa,
joku koputti oveeni.
Se on Tommy Wilson. Luisin porukkaa.
Kuljin junilla ympäriinsä. -Mitä kuuluu?
Hyvää. Olen paskana. -Onko ongelmia?
Ei lainkaan, Mike.
Wilsonilla oli paperikassi.
Sen sisällä oli toinen kilo kokaiinia.
Tämä on hyvää, eikö? -Joo.
Kaverisi pitäisi olla tyytyväinen. Minusta se on hyvää kokaiinia.
Hän tuli toimistoon, otti kilon kokaiinia kassistaan -
ja hän laittoi sen Miken kassiin.
Siitä ei ole epäilystäkään.
Tuleeko Bobby? -Ei.
Minun pitää puhua hänelle.
Halusimme varmistaa, että Luisi liittyi toimitukseen suoraan.
Kun Luisi soitti, sanoin, etten halunnut antaa rahoja Wilsonille.
Hänen piti tavata minut toimistoni ulkopuolella.
Erikoisagentti Robert Callen.
Olemme Milk Street 171:n läheisyydessä.
Noin kello 14.05.
Kuvaamme peiteagenttiamme -
Milkin ja Indian Streetin risteyksessä Bostonissa Massachusettsissa.
Mike meni sinne ajoissa peiteagenttina.
Hän halusi varmistaa, että kaikki oli hyvin.
Se on ihanteellinen paikka. Siellä oli paljon ihmisiä.
Kukaan ei näkisi meitä.
Luisi käppäili paikalle tunnin sisällä.
Se oli ainoa mahdollisuus saada Luisi ottamaan huumerahat.
Juuri kun ojensin hänelle 24 000,
pakettiauto meni valvontapaikan edelle.
Otin rahat takaisin.
Kun pakettiauto lähti,
maksoin hänelle.
Se oli päivänselvää.
Noin kello 14.10 Bobby Luisi lähti Dodgen lava-autossa,
kun hän otti rahat peiteagentilta.
Se meni täydellisesti. Kunnari.
Saimme hänet.
VARASTETTU TAVARA HUUMEKAUPPA
Saimme videon Luisista, kun hän otti rahat kokaiinista.
Yhdysvaltain syyttäjänvirasto päätti, että todisteita oli tarpeeksi.
Meillä oli todisteita vakavista rikoksista.
Gangsteritoiminnasta ja huumekaupasta. Vihdoin oli aika pidättää Joey Merlino.
Klo 7 aamulla FBI-agentit menivät toisen kerroksen asuntoon -
ja pidättivät 37-vuotiaan Joey Merlinon.
Kirjoittakaa, että sain tyhjän pidätysmääräyksen.
Oletteko sukulaisia? -Olen äiti.
Oletko äiti? -Häivy.
Hän ei ollut kaduilla.
Eivätkä olleet useat hänen työtovereistaan ja jäsenistään,
jotka muodostivat Philadelphian mafian johdon.
Tulimme ilmoittamaan 11 henkilön pidätyksen,
mukaan lukien Joseph Merlinon,
pitkän ja intensiivisen La Cosa Nostran toiminnan tutkinnan jälkeen.
Väitetään, että Merlino ja kolme muuta aikoivat myydä kokaiinia.
Kokaiini annettiin henkilölle, joka oli FBI:n peiteagentti.
Mafian varjo oli ollut Philadelphian yllä pitkään.
Ehkä oli aika nähdä valoa.
Se oli iso juttu.
Merlino joutui vihdoin kohtaamaan oikeuden.
Merlinon pidätyksen jälkeen -
minun piti mennä Camdenin piirikunnan oikeustaloon.
Ralph Natale tuotiin todistajan huoneeseen.
Hän sanoi haluavansa tehdä yhteistyötä.
Se oli uskomaton hetki.
Ralph Natale oli ensimmäinen istuva mafiapomo Amerikan mafian historiassa,
joka halusi tehdä yhteistyötä. Hyväksyimme hänen yhteistyönsä.
Ralph Natale tajusi, että jos hänet tuomittaisiin huumejutussa,
hän saisi tuomion, jonka takia olisi vaikea päästä vankilasta ikinä.
Natalen yhteistyö on ehkä huonoimmin pidetty salaisuus maailmassa.
Lähteemme lainvalvonnasta sanovat, että Natale kertoo paljon.
Hän puhuu mafian murhista ja muusta mafiatoiminnasta.
Ralph, vasikka, petturi. Se oli kuvottavaa.
Luojan kiitos, hän ei ollut Vietnamissa. Hän olisi luovuttanut Yhdysvallat.
En ymmärtänyt sitä.
Olin vankilassa yli 32 vuotta enkä ajatellut vasikoida.
En kestä heitä. Niin paljon vasikoita ja kaikilla on podcasteja.
Ralphin yhteistyö auttoi lisäämään murhan ja murhayrityksen -
syytteisiin Merlinoa ja hänen ryhmäänsä vastaan.
Sitten meidän oli todistettava rikokset, joista syytimme heitä,
12 valamiehelle, jotka eivät tienneet siitä mitään.
Älä kompastu. -Joey, miten menee?
Stanfan oikeudenkäynti oli suuri, mutta tämä oli suurempi. Paljon mediaa.
Miten voit tänään?
Onko sanottavaa? -Ei.
Oli vaikea saada paikkaa.
Koska mafiapomo Ralph Natale aikoi todistaa -
Joey Merlinoa ja hänen ryhmäänsä vastaan.
Ralph tuotiin todistajanaitioon.
Haaste oli saada lausunto niin, että valamiehistö uskoisi häntä.
Olitko rikollisjärjestön jäsen? -Olin.
Mikä sen järjestön nimi oli? -La Cosa Nostra.
Mikä on Cosa Nostra?
Cosa Nostra on laskeutuminen helvettiin.
Olipa kyseessä kiristys, pahoinpitely tai murha,
kun nouset pomon asemaan,
sinä hallitset kaikkia ja kaikkea.
Se on Joey Merlino.
65-vuotias Natale myönsi tappaneensa kaksi miestä.
Hän sanoi juonivansa muiden mafiosojen kanssa kuuden muun miehen tappoa.
Natale jopa kertoi omasta liittymisseremoniastaan.
Hän sanoi, että juuri Joey Merlino johti mafian salaisen valan vannomista.
Ralph Natale oli yksi palapelin pala,
mutta tuomioon tarvitaan koko palapeli.
Miken videoilla ja Previten nauhalla tunsimme, että meillä oli tarpeeksi.
Sitten oli odotettava valamiehistön päätöstä.
Oikeudenkäynti kesti 4 kuukautta. Kun valamiehistö teki päätöksensä,
se oli yllättävä.
Joey Merlino, kova nuori mafiapomo,
menee tänään vankilaan, mutta ei loppuelämäksi. Yllättävässä päätöksessä -
valamiehistö hylkäsi syytteet murhasta ja huumekaupasta.
Merlino ja hänen kollegansa tuomittiin gangsteritoiminnasta.
Joey tuomittiin kiristämisestä, koronkiskonnasta ja uhkapeleistä,
mutta ei murhista, murhayrityksistä tai huumeista.
Huumekauppa hylättiin, koska Joey oli hyvin epämääräinen nauhalla.
Teetkö, mitä pitää?
Siitä ei tiennyt, mistä Joey puhui. Missä vaiheessa hän puhui kokaiinista?
Joey selvisi huumejutusta, vaikka hänen kaverinsa Bostonissa tuomittiin.
Valamiehistö hylkäsi mafiapomosta -
tulleen ilmiantajan Ralph Natalen lausunnon,
kun he vapauttivat Merlinon ja 6 muuta syytettyä -
mafian 11 iskusta ja murhayrityksestä.
Ralphin menneisyys tahri hänet. Hän katseli elämää vankilasta.
Valamiehistöstä hän sanoisi mitä vain välttääkseen sen.
Päätös viittasi siihen.
Petyimme, kun tuomiota ei tehty murhista ja huumeista.
Mutta Joey Merlino ja muut saivat jopa 14 vuoden tuomiot vankeudesta -
liittovaltion vankilassa.
Kaupunki oli turvallisempi, kun Merlino oli telkien takana.
Jokainen pomo on kuollut tai vankilassa. Yksinkertaista. Se jatkuu varmasti.
Jatkamme järjestäytyneen rikollisuuden tutkintaa -
ja jatkamme syytteiden nostoa.
Siihen aikaan FBI saavutti jatkuvasti -
voittoja järjestäytynyttä rikollisuutta vastaan.
Jokainen tuomio heikensi rikosperhettä.
Onko mafia yhä olemassa? On.
Onko sillä sama valta? Tienaako se yhtä paljon?
Onko väkivaltaa ja murhia yhtä paljon? Ei.
1990-luvulla FBI kaatoi Philadelphian mafian johtajuuden -
sekä useita jäseniä ja kumppaneita.
Philadelphian mafia tuhottiin, eikä se koskaan palannut entiselleen.
RALPH NATALE TUOMITIIN 13 VUODEN VANKEUTEEN
HUUMEKAUPASTA, GANGSTERITOIMINNASTA JA LAHJONNASTA.
HÄN OLI KUUSI VUOTTA VANKILASSA JA KUOLI TAMMIKUSSA 2022 86-VUOTIAANA.
JOEY MERLINO OLI 11 VUOTTA VANKILASSA 14 VUODEN TUOMIOSTAAN.
HÄNET VAPAUTETTIIN VUONNA 2011.
FBI TARKKAILEE HÄNTÄ YHÄ.
Tekstitys: Anna Ruokolainen